三成為人性機敏，矜智能，多才略。秀吉嘗欲以粟五百石益其俸，三成固請拒之。秀吉怪之。乃請易以宇治川、淀川之野蘆、荻。秀吉異之，許。三成乃禁百姓刈取兩川蘆、荻。至秋，蘆、荻遂極盛，乃命人刈之以為席，獲利數萬貫。乃盡以充府庫，不留錙銖。秀吉聞之，大悅，封以近江水口五百戶。傾之，天大雨，淀川堤決，砂土一時為罄。三成急命從人開倉稟，以米袋投水以實之。水稍退，民夫皆憊而欲歸，三成命曰：「留者即以袋中之米賜之。」頃之堤成。秀吉聞之甚喜，語其妻曰：「是兒智略頗類我也。」以名刀切刃正宗賜之。